മാതാപിതാക്കള് ഉള്പ്പെടെയുള്ളവര്ക്കെതിരെ കേസുമായി നടന് വിജയ് തമിഴ് സൂപ്പര്താരം വിജയിയുടെ പേരില് രാഷ്ട്രീയ പാര്ട്ടി രൂപീകരിക്കുമെന്ന വാര്ത്തയ്ക്ക് പിന്നാലെ മാതാപിതാക്കള് ഉള്പ്പെടെയുള്ളവര്ക്കെതിരെ മദ്രാസ് ഹൈക്കോടതിയെ സമീപിച്ച് നടന് വിജയ്. 11 പേരെ ഇതില്നിന്ന് തടയണമെന്നാണ് വിജയ് നല്കിയ ഹര്ജിയിലെ ആവശ്യം. വിജയുടെ മാതാപിതാക്കളായ എസ് ചന്ദ്രശേഖര്, അമ്മ ശോഭ ചന്ദ്രശേഖര്, എന്നിവരും വിജയ് ഫാന്സ് അസോസിയേഷന് ഭാരവാഹികളുമാണ് ഇതില് ഉള്പ്പെടുന്നത്. കേസ് മദ്രാസ് ഹൈക്കോടതി സെപ്റ്റംബര് 27 ന് പരിഗണിക്കും. താരത്തിന്റെ പേരില് പാര്ട്ടി ആരംഭിക്കുമെന്ന് അദ്ദേഹവുമായി അടുത്ത ബന്ധമുള്ള പദ്മനാഭനാണ് പ്രഖ്യാപിച്ചത്. അടുത്തമാസം തമിഴ്നാടില് നടക്കാന് ഇരിക്കുന്ന തദ്ദേശ തെരഞ്ഞെടുപ്പില് താരം മത്സരിക്കുമെന്നടക്കമുള്ള വാര്ത്തകളും പുറത്തുവന്നിരുന്നു. ഇത്തരം വാര്ത്തകള് റിപ്പോര്ട്ട് ചെയ്തതിന് പിന്നാലെയാണ് വിജയ് കോടതിയെ സമീപിച്ചത്. തന്റെ ചിത്രവും സംഘടനയുടെ കൊടിയും പ്രചാരണത്തിന് ഉപയോഗിക്കാന് വിജയ് സമ്മതിച്ചിട്ടുണ്ടെന്നും എന്നാല് അംഗങ്ങള് സ്വന്തം നിലയില് മത്സരിക്കണം എന്ന് നിര്ദ്ദേശിച്ചിട്ടുള്ള വാര്ത്തകള് അടക്കം പുറത്തുവന്നിരുന്നു. അതേസമയം വിജയ് ബീസ്റ്റ് എന്ന ചിത്രത്തിലെ ചിത്രീകരണ തിരക്കിലാണ്. ജോര്ജിയയിലും ചെന്നൈയിലുമായി ആദ്യ രണ്ട് ഷെഡ്യൂളുകള് പൂര്ത്തിയായി. ചിത്രത്തിന്റെ മൂന്നാം ഷെഡ്യൂള് ചെന്നൈയില് പുരോഗമിക്കുകയാണ്. പൂജ ഹെഗ്ഡെ നായകത്വത്തില് സെല്വരാഘവന്, ഷൈന് ടോം ചാക്കോ, യോഗി ബാബു എന്നിവര് അണിനിരക്കുന്നു.